તેમણે કહ્યું છે કે બે બોલ. ટૂંકમાં થોડી વાત કરીશ. એક તો વ્યક્તિગત રીતે એક આનંદ અને આભારની લાગણી, કે આપણી અકાદમીએ મને એક ફેલો તરીકે પોતાનો કર્યો. અકાદમી શબ્દ તો મોટો છે. એકેડેમી ધાતુ તો વેદમાંથી આવ્યો. એમાં પણ વળી ક્યાંકથી હશે. પણ આ વાત કરું છું, ત્યારે મને કોલેજના છાત્ર તરીકેના દિવસો યાદ આવે છે. બૅરિસ્ટર નાથ પૈ અમારે ત્યાં આવ્યા હતા કોલેજમાં. એક ઝૂઝારુ સાંસદ. જ્યારે સમાજ્વાદી આંદોલન જેવું કાંઈ હોઈ શકતું હતું, તે સમયના સાંસદ. અને અમારા આચાર્યે એમને આવકાર આપ્યો. તો પહેલું જ વાક્ય નાથ પૈએ કહ્યું કે, હું તો ઉપકૃત છું કે એકૅડૅમીમાં આવ્યો છું. અને પછી એકૅડૅમીની વ્યાખ્યા કરી. એણે એમ કહ્યું કે એકૅડૅમીની વ્યાખ્યા શું. પ્લેટો કહેતો હતો, નાથ પૈએ ફોડ કર્યો, એનો ગુરુ સોક્રેટિસ, સોક્રેટિસ ઈઝ ધ ડિયર બટ ડિયરેસ્ટ ઈઝ ધ ટ્રૂથ. સોક્રેટિસ મને પ્રિય છે, પણ સત્ય પ્રિયતર છે. આ એકૅડૅમી, તો એવું મોટું નામ એકૅડૅમી જોડે શું શું દુર્વ્યવહરો થાય, એ વળી આપણા તળ ગુજરાતનો જુદો જ અનુભવ છે.